EkBass/fiwiki-20250220-pages-articles huggingface dataset:
Rex Harrison

Reginald Carey ”Rex” Harrison (5. maaliskuuta 1908 Lancashire, Englanti – 2. kesäkuuta 1990 New York, New York, Yhdysvallat) oli englantilainen Oscar- ja Tony-palkittu teatteri- ja elokuvanäyttelijä. Harrison tunnetaan muun muassa Henry Higginsin roolistaan musikaalielokuvassa My Fair Lady (1964). Harrison aloitti näyttelemisen 16-vuotiaana Liverpoolissa. Hän esiintyi Britanniassa sekä näyttämöllä että elokuvissa vuodesta 1930 alkaen, ja Broadwayllä ensi kerran vuonna 1936. Toisen maailmansodan aikana hän palveli Britannian ilmavoimissa, mutta palasi pian elokuviin. Hän muutti Hollywoodiin vuonna 1945. Harrison näytteli My Fair Ladyn tohtori Higginsin roolin teatterissa Broadwaylla 1956-1958, mistä hän sai Tony-palkinnon. Harrison näytteli saman roolin vuoden 1964 elokuvassa, josta hänet palkittiin parhaan miespääosan Oscarilla. Hän näytteli lukuisissa muissakin suosituissa elokuvissa kuten Elizabeth Taylorin ja Richard Burtonin kanssa elokuvassa Kleopatra (1963), josta hän sai parhaan miespääosan Oscar-ehdokkuuden. Rex Harrison oli elämänsä aikana kuudesti naimisissa ja hänellä oli kaksi lasta. Laulaja, näyttelijä ja alppihiihtäjä Noel Harrison (1934–2013) oli hänen poikansa Wallius, Anniina: Brittilaulaja Noel Harrison kuollut, Yle Uutiset 22.10.2013. Viitattu 6.8.2017. . Rex Harrison kuoli haimasyöpään 82-vuotiaana vuonna 1990. Rex Harrisonilla on kaksi tähteä Hollywood Walk of Famella. == Lähteet == == Aiheesta muualla == * *Rex Harrison NNDB:ssä Luokka:Englantilaiset näyttelijät Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:Tony-palkinnon saajat Luokka:Hollywood Walk of Fame Luokka:Vuonna 1908 syntyneet Luokka:Vuonna 1990 kuolleet
Jack Stewart

Jack Stewart voi tarkoittaa seuraavia henkilöitä: * Jack Stewart, yhdysvaltalainen eurooppalaisen jalkapallon pelaaja * Jack Stewart, kanadalainen jääkiekkoilija * Jack Stewart, englantilainen ammattilaisjalkapalloilija * Jack Stewart, Giacomo Rossi Stuartin taiteilijanimi
Pilot Mound

Pilot Mound tarkoittaa seuraavia maantieteellisiä kohteita: * Pilot Mound, kunta Manitoban provinssissa Kanadassa * Pilot Mound, kaupunki Iowan osavaltiossa Yhdysvalloissa * Pilot Mound Township, kunta Minnesotan osavaltiossa Yhdysvalloissa.
Pilot Mound (Kanada)

Pilot Mound on noin 600 asukkaan pikkukaupunki Manitoban provinssissa Kanadassa. Se sijaitsee noin 60 kilometriä länteen Mordenin kaupungista. Kaupunki on entisen NHL-pelaaja John "Black Jack" Stewartin kotipaikka. Kaupungin jääkiekkojoukkue Pilot Mound Pilots pelaa Tiger Hills Hockey Leaguessa. ==Lähteet== Luokka:Manitoban kylät
Clint Benedict

Clinton "Clint" Benedict (25. syyskuuta 1894, Ottawa, Ontario, Kanada – 12. marraskuuta 1976) oli ammatikseen jääkiekkoa pelannut maalivahti. Benedict pelasi 13 kautta National Hockey Leaguessa seuroinaan Ottawa Senators ja Montreal Maroons. Hän oli Georges Vezinan ohella toinen jääkiekon varhaisista maalivahtisuuruuksista. Kolme vuosikymmentä ennen kuin Jacques Plante teki kasvosuojuksen tunnetuksi, Clint Benedict kokeili jalkapallourheilusta tuttua nahkaista kasvomaskia. Koska suoja heikensi näkyvyyttä, hän kuitenkin luopui siitä. == Saavutuksia == * 1965 pääsy Hockey Hall of Fameen * 1998 sijalla 77 The Hockey News -lehden listalla, jolla on 100 suurinta lähinnä NHL-kokemusta omaavaa kiekkoilijaa == Katso myös == * The Hockey Newsin luettelo 100 parhaasta NHL-pelaajasta ==Aiheesta muualla== *Clint Benedict Legends of Hockey -tietokannassa Luokka:Kanadalaiset jääkiekkomaalivahdit Luokka:Hockey Hall of Fame Luokka:Vuonna 1894 syntyneet Luokka:Vuonna 1976 kuolleet
Tineke Lagerberg

Catharina Bernadetta Jacoba ”Tineke” Lagerberg (30. tammikuuta 1941 Bussum, Pohjois-Hollanti) on alankomaalainen kilpauransa päättänyt uimari, joka voitti pronssia 400 metrin vapaauinnissa Rooman kesäolympialaisissa 1960 ajalla 4.56,9. Hän osallistui myös 4x100 metrin sekauintiviestiin sijoittuen yhdessä muun joukkueen kanssa neljänneksi. Lagerberg rikkoi maailmanennätyksen 200 metrin perhosuinnissa 13. syyskuuta 1958 Naardenissa, Alankomaissa, ajalla 2.38,9. Lisäksi hän voitti urallaan kaksi EM-kultaa Budepestissa 1958 matkoinaan 100 metrin perhosuinti sekä 4x100 metrin vapaauintiviesti. == Lähteet == * Tineke Lagerberg Bio, Stats, and Results Olympics at Sports- Reference.com == Aiheesta muualla == Luokka:Alankomaalaiset olympiamitalistit Luokka:Alankomaalaiset uimarit Luokka:Vuonna 1941 syntyneet Luokka:Elävät henkilöt
Morden

Morden voi tarkoittaa ainakin seuraavia asioita: ;Paikannimenä * Morden, alue Lontoon eteläpuolella Englannissa * Morden, kylä Dorsetissa Englannissa * Morden, kaupunki Manitobassa, Kanadassa * Morden, Nova Scotia, Kanada ;Fiktiossa * Morden, kuvitteellinen henkilö tieteistelevisiosarjassa Babylon 5 * General Morden, arkkirikollinen Neo-Geo-pelisarjassa * Mordenit, useita vihollisrotuja sekä armeija Dungeon Siege 2 -pelissä.
Tšekkoslovakian elokuva

Tšekkoslovakian elokuva oli Tšekkoslovakian olemassaolon ajan vuodesta 1918 vuoteen 1993 kyseisessä valtiossa tehtyä elokuvan tuotantoa. Kun Tšekkoslovakia itsenäistyi vuonna 1918, elokuva koettiin tärkeäksi kansallisen identiteetin tekijäksi. Niinpä valtio päätti tukea elokuvaa erinäisin toimin, joissa jopa painostettiin laatuelokuvaa. Elokuvateatterit (joita oli hiukan yli tuhat) määrättiin esimerkiksi esittämään ainakin kahdeksan kotimaista elokuvaa vuodessa. Tšekkoslovakia olikin teatterien suhteen Euroopan kehittyneimpiä maita 1930-luvulla: niitä oli yksi jokaista 8 000 kansalaista kohden, kun esimerkiksi Puolassa niitä oli yksi jokaista 70 000 kansalaista kohden. Tuotanto kasvoi 1930-luvulla kahdeksasta elokuvasta 54:ään vuodessa. Kun kilpailu ulkomaisia elokuvia vastaan oli aluksi täysin epätasaista, omavaraisuuden aste kasvoi koko ajan. Americana- ja Biographia-yhtiöt muodostivat A + B-studion 1921, Karel Lamac taas Kavalírka-studion vuonna 1924, ja nimenomaan ensiksi mainittu teki 1920-luvun arvostetuimpia elokuvia. Vuonna 1931 perustettiin Barrandovin studiot, jotka ovat olleet toiminnassa siitä lähtien. == Lähteet == *
Son Goten

Son Goten on kuvitteellinen Akira Toriyaman luoma kuvitteellinen hahmo Dragon Ball Z, dragon ball super ja Dragon Ball GT -sarjoissa. Hän on Gokun ja Chi- Chin lapsi sekä Son Gohanin veli. Gotenin paras kaveri on Trunks. Goten on todella vahva, ja hän pystyy saavuttamaan supersaiyalaistason, joka nostaa hänen ki-energiaa ja voimaa 50-kertaiseksi. Goten saavutti supersaiyalaisuuden ensimmäistä kertaa harjoitellessaan äitiään Chi-Chiä vastaan, mutta Chi-Chi kielsi sen käytön, eikä muuttunut supersaiyalaiseksi ennen kuin alkoi harjoitella Maailman Vahvin -turnaukseen Gohanin kanssa. == Ulkonäkö == Ulkonäöltään Goten muistuttaa Gokua lapsena. Hänellä on myös useita samoja luonteenpiirteitä kuin Gokulla, kuten puhdassydämisyys ja hyvä ruokahalu. Lisäksi kun Goten ja Goku kohtaavat ensi kerran, Goku sanoo tätä pikkuiseksi itsekseen. Dragon Ball GT:ssä Goten kuitenkin leikkaa hiuksensa ja on kiinnostuneempi tyttöystävästään kuin ottelemisesta. Hän myös fuusioituu Trunksin kanssa, josta syntyy todella vahva Gotenks. == Gokun ja Gotenin ensitapaaminen == Goku ja Goten tapasivat ensimmäistä kertaa Maailman Vahvin -turnauksessa. Gotenia ujostutti, kun hän näki isänsä. Goten ja Trunks kamppailivat Maailman Vahvin -turnauksessa, ja Trunks voitti. Junioriturnauksen jälkeen Trunks keksi pukeutua Mahtinaamion pukuun ja taistella aikuisten turnauksessa, mutta he paljastuivat finaalissa. Luokka:Dragon Ball -hahmot ca:Llista de personatges de Bola de Drac#S pl:Lista postaci występujących w Dragon Ball#Son Goten pt:Anexo:Lista de personagens de Dragon Ball#Son Goten
Gerda Lassooy

Gerarda ("Gerda") Hendrica Maria Lassooy (22. elokuuta 1952 Amsterdam, Pohjois-Hollanti) on alankomaalainen entinen uimari, joka osallistui kotimaansa riveissä kesäolympialaisiin 1972. Siellä hän karsiutui alkuerissä 200 ja 400 metrin sekauinneissa.http://www.sport.nl/ Alankomaiden olympiakomitea == Lähteet == Luokka:Alankomaalaiset uimarit Luokka:Vuonna 1952 syntyneet Luokka:Elävät henkilöt
Bignall

Bignall voi tarkoittaa seuraavia: * Bob Bignall (1922–2013), australialainen jalkapalloilija * Nicholas Bignall (s. 1990), englantilainen jalkapalloilija * Bignall End, kylä Pohjois-Staffordshiressä * Bignall Hill, kukkula Staffordshiressä.
Heckler & Koch USP

Heckler & Koch USP (, Universaali Itselataava Pistooli, käytetään myös Universal Service Pistol) on saksalaisen Heckler & Koch -yhtiön valmistama muovirunkoinen itselataava pistooli. Saksan Bundeswehr valitsi sen vuonna 1995 uudeksi palveluspistoolikseen nimikkeellä P8 (Pistole 8). Helmut Weldlen suunnitteleman pistoolin valmistus aloitettiin vuonna 1993. Vuonna 1994 pistoolin valmistuksessa siirryttiin tavanomaisesta rihlauksesta polygonaalirihlattuihin piippuihin; P8-malli kuitenkin valmistetaan tavallisella rihlauksella. Lippaanvapautinsalpa on sijoitettu liipaisinkaaren ja kahvan yhtymäkohtaan ja on käytettävissä sekä oikealta että vasemmalta puolelta. Asetta on valmistettu neljää eri kaliiperia: 9×19, .357 SIG (vain Compact-malli), .40 S&W; ja .45 ACP. USP:n eri versiot ovat: * USP9, USP40, USP45 * USP Match * USP Expert * USP Tactical, sisältää äänenvaimentimen * USP Compact == Katso myös == *Heckler & Koch *Heckler & Koch VP70 *Heckler & Koch P7 *Heckler & Koch P9 ==Aiheesta muualla== *Heckler & Koch Luokka:Pistoolit Luokka:Irlannin laivasto
Barça Hockey Gel

Barça Hockey Gel on tunnetun jalkapallojoukkueen FC Barcelonan jääkiekkojaosto. Jääkiekkoa seurassa on alettu pelata vasta vuonna 1972. Joukkueen kotihallina toimii Pavello Pista de Gel. Seuran edustusjoukkue pelaa Espanjan pääsarjastasolla Superligassa. Seuran edustusjoukkueen ensimmäinen päävalmentaja vuonna 1972 oli suomalainen Juhani Wahlsten. == Joukkue kaudella 2021-2022 == == Valmentajat == Valmentaja Aloittanut Lopettanut Juhani Wahlsten 1972 1974 Jan Mitosinka 1981 1982 Peter Oppitz 2001 2002 Kalle Kaskinen 2005 2006 Zdenek Cik 2006 2007 Ramon Baron 2009 2011 Danylo Didkovsky 2014 2018 Marcus Fajardo 2019 2020 Danylo Didkovsky 2021 - == Barça Hockey Gel Euroopassa == Ensimmäisen kerran joukkue osallistui Euroopassa Continental Cupiin kaudella 1997-1998. Tuolloin sen kaksi ottelua päättyivät tappioihin lukemin 11-2 ja 13-0. FC Barcelona pelasi Continental Cupissa myös kaudella 2002–2003, mutta jäi jo ensimmäisellä kierroksella lohkonsa viimeiseksi häviten kaikki kolme otteluaan maalierolla 9–27. Seuraavalla kaudella joukkue osallistui samaiseen turnaukseen jääden jälleen lohkonsa viimeiseksi, mutta tällä kertaa tuli jo yksi tasapeli. Maaliero oli 9–32. == Saavutukset == * Espanjan mestari 7 kertaa: 1987, 1988, 1997, 2002, 2009, 2021, 2022 * Espanjan hopeaa 11 kertaa * Espanjan Cupin voitto 6 kertaa: 1976, 1977, 1982, 1997, 2015, 2019 * Espanjan Cupin hopeaa 14 kertaa == Sijoitukset kautta aikain == Kausi Sijoitus 1972-1973 3 1973-1974 2 1974-1975 2 1975-1976 2 1976-1977 2 1977-1978 2 1978-1979 3 1979-1980 3 1980-1981 2 1981-1982 2 1986-1987 1 1987-1988 1 1988-1989 4 1989-1990 4 1990-1991 4 1991-1992 3 1992-1993 4 1993-1994 4 1994-1995 3 1995-1996 4 1996-1997 2 1997-1998 6 1998-1999 1 1999-2000 5 2000-2001 5 2001-2002 3 2002-2003 2 2003-2004 6 2004-2005 4 2005-2006 4 2006-2007 5 2007-2008 3 2008-2009 1 2009-2010 4 2010-2011 2 2011-2012 3 2012-2013 5 2013-2014 5 2014-2015 2 2015-2016 3 2016-2017 3 2017-2018 3 2018-2019 3 2019-2020 1 2020-2021 1 2021-2022 3 == Lähteet == == Aiheesta muualla == *FC Barcelonan virallinen nettisivusto Luokka:FC Barcelona Luokka:Espanjalaiset jääkiekkoseurat Luokka:Superliga Española de Hockey Hielo
Marvel Super Heroes

Marvel Super Heroes on Capcomin kehittämä ja julkaisema taistelupeli. Peli julkaistiin alun perin kolikkopelinä vuonna 1995 sekä vuonna 1997 Sega Saturnille ja PlayStationille. Vuonna 2012 peli julkaistiin PlayStation Networkissa ja Xbox Live Arcadessa. Pelissä esiintyy useita supersankareita ja heidän vihollisiaan Marvelin sarjakuvista. Peli on saman tyyppinen kuin aiempi Marvelin taistelupeli, X-Men: Children of the Atom, mutta yksinkertaisemmalla voimien käytöllä ja peliin on myös lisätty Ikuisuuskivet, jotka antavat käyttäjälle eri voimia taisteluiden aikana. == Hahmot == === Sankarit === * Kapteeni Amerikka * Hulk * Rautamies * Tajunta * Hämähäkkimies * Wolverine * Thor * Salainen hahmo: Anita Darkstalkers videopelisarjasta === Viholliset === * Juggernaut * Magneto * Mustasydän * Loki * Shuma-Gorath === Päävastustajat === * Tohtori Doom * Thanos Luokka:Capcomin kolikkopelit Luokka:Vuoden 1995 videopelit Luokka:Marvel-universumiin perustuvat videopelit Luokka:Tappelupelit Luokka:Sega Saturn -pelit Luokka:PlayStation-pelit
Luettelo viimeisistä ensimmäisen maailmansodan veteraaneista maittain

Tämä on luettelo ensimmäisen maailmansodan viimeisinä kuolleista veteraaneista eri maissa. Viimeinen tunnettu veteraani oli 4. helmikuuta 2012 kuollut brittiläinen Florence Green, joka toimi sodassa tarjoilijana Britannian ilmavoimien tukikohdassa. Viimeinen varsinaisiin taisteluihin osallistunut veteraani oli 5. toukokuuta 2011 kuollut brittiläinen Claude Choules, joka palveli Britannian laivastossa. Viimeinen ase kädessä rintamalla taistellut veteraani, brittiläinen Harry Patch kuoli 25. heinäkuuta 2009. Veteraanit on luetteloitu heidän viimeisen kotivaltionsa mukaan eikä sen mukaan, minkä valtion armeijassa he aikoinaan palvelivat. Viimeinen kotimaa Nimi Kuolinaika Kuolinikä Valtio jonka armeijassa palveli Bert van Sloten 105 vuotta Saci Ben Hocine Mahdi 100 vuotta John Campbell Ross 110 vuotta Australian dominio, George Blackman 105 vuotta Cyrillus-Camillus Barbary 105 vuotta Norman Kark 102 vuotta Etelä-Afrikan dominio, Eracleo Alimpolo 104 vuotta Gershom Browne 102 vuotta Delfino Borroni 110 vuotta August Bischof 107 vuotta Stanley Stair 107 vuotta John Babcock 109 vuotta Kanadan dominio, José Ladeira 107 vuotta Stanisław Wycech 105 vuotta Aseellinen järjestö Polska Organizacja Wojskowa Lazare Ponticelli (Viimeinen virallinen ns. poilu.) 110 vuotta Pierre Picault 109 vuotta Gheorghe Pănculescu 104 vuotta Erich Kästner 107 vuotta Abdoulaye N'Diaye 104 vuotta Aleksa Radovanović 105 vuotta Ivan Kovačič 103 vuotta Lorenz Gram 105 vuotta Yod Sangrungruang 106 vuotta Alois Vocásek 107 vuotta , myöh. Venäjän keisarikunta (Tšekki-slovakkilegioona) Yakup Satar 110 vuotta Mihail Kritševski 111 vuotta Venäjän keisarikunta Franz Künstler 107 vuotta Bright Williams 105 vuotta Uuden-Seelannin dominio, Dimitri Malozemov 101 vuotta Venäjän keisarikunta Florence Green 110 vuotta (upseerimessin tarjoilijatar) Frank Buckles 110 vuotta == Lähteet == Luokka:Luettelot sotilaista viimeiset veteraanit
Robert Meier

Robert Meier (10. maaliskuuta 1897 - 29\. tammikuuta 2007) oli saksalainen ensimmäisen maailmansodan veteraani. Hän palveli jalkaväessä vuodesta 1915. Hän taisteli Sommessa, Saint Quentinissa ja Chemin des Damesissa. Meier oli Saksan vanhin mies ja yksi vanhimmaksi eläneistä länsirintamalla taistelleista veteraaneista. Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Yli satavuotiaiksi eläneet saksalaiset Luokka:Vuonna 1897 syntyneet Luokka:Vuonna 2007 kuolleet
Topi Reinikka

Toivo Valdemar "Topi" Reinikka (18. huhtikuuta 1927 Sievi – 31. lokakuuta 1998 Helsinki) oli suomalainen näyttelijä. Reinikka tunnettiin mm. sivurooleista radiokuunnelmasarjassa Knalli ja sateenvarjo. Reinikka esiintyi kaiken kaikkiaan 13 elokuvassa. Miespääosissa hän oli elokuvissa Onnen saari ja Ei enää eilispäivää, joissa Reinikka esitti alikersantti Olavi Lahtista. == Elokuvaura == *Onnen saari (1955) *Ei enää eilispäivää (1956) *Rottasota (1968) *Miljoonaliiga (1968) *Elävä ruumis (1969) *Kesäkapina (1970) *Saatanan radikaalit (1971) *Niilon oppivuodet (1971) *Maunu Kurkvaaran kujanjuoksu (1971) *Ulvova mylläri (1982) *Isku tekee kipeää (1987) (dokumentti) *Pohjanmaa (1988) *Lampi (1991) == Lähteet == == Aiheesta muualla == * Luokka:Suomalaiset elokuvanäyttelijät Luokka:Vuonna 1927 syntyneet Luokka:Vuonna 1998 kuolleet
Tampereen yliopiston kirjasto

Tampereen yliopiston kirjasto oli Tampereella sijainnut tieteellinen kirjasto, joka toimi osana Tampereen yliopistoa. Sen pääkirjasto sijaitsi yliopiston keskustakampuksella Linna-rakennuksessa. Kaupin kampuksella toimi Arvo- kirjasto, joka palveli Kaupin alueen yksikköjä sekä Tampereen yliopistollista sairaalaa. Kirjasto yhdistyi vuoden 2019 alussa Tampereen teknillisen yliopiston kirjaston ja Tampereen ammattikorkeakoulun kirjaston kanssa. Näin syntyi uusi kirjasto, joka toimii osana 1. tammikuuta 2019 aloittanutta Tampereen yliopistoa. == Historia == Kirjaston historia alkoi vuonna 1925, jolloin Kansalaiskorkeakoulu perustettiin Helsinkiin. Kansalaiskorkeakoulun kanssa samaan aikaan aloittanutta ja sen ohessa toiminutta kirjastoa voidaan pitää Tampereen yliopiston kirjaston edeltäjänä. Korkeakoulu muutti kirjastoineen Tampereelle vuonna 1961, ja sen nimi vaihtui Tampereen yliopiston kirjastoksi vuonna 1966, kun siihen oli yhdistetty Tampereelle perustettu Tampereen tieteellinen kirjasto. Kirjasto toimi yhden virkailijan voimin vuoteen 1933 asti, jolloin palkattiin toinen virkailija. Sittemmin kirjasto kasvoi vuosien 1927-1928 toimintakertomuksen mukaisesta 80 lainaajasta ja 661 lainauksesta yli 1,7 miljoonaan lainaan (2005). Ylikirjastonhoitajina Tampereella toimivat FM Arvo Seppälä, FL Hannele Soini ja YT Mirja Iivonen. Viimeisenä kirjastonjohtajana toimi FL Minna Niemi- Grundström. Vuonna 1969 kirjasto jaettiin erillisiksi osastokirjastoiksi. Neljästä kirjastosta kurssikirjasto palautettiin hallinnollisestikin pääkirjaston osaksi vuonna 1994. Vuonna 2015 humanististen tieteiden osastokirjasto Humanika sulautettiin pääkirjasto Linnaan ja samalla lakkautettiin osastokirjastot. Kirjaston toiminta päättyi vuoden 2018 lopussa. Tampereen yliopisto ja Tampereen teknillinen yliopisto yhdistyivät uudeksi säätiöyliopistoksi 1. tammikuuta 2019. == Lähteet == * Tampereen yliopiston kirjasto: Tietoa kirjastosta === Viitteet === == Aiheesta muualla == * Kirjasto Luokka:Tampereen kirjastot Luokka:Suomen yliopistojen kirjastot
Amstelveen

Amstelveen on kaupunki Pohjois-Hollannin provinssissa Alankomaissa. Kaupungin pinta-ala on 44,05 km² (josta 2,49 km² on vettä) ja väkiluku 79 768 asukasta (2008)http://statline.cbs.nl/. Amstelveenin kaupunki kuuluu Amsterdamin suurkaupunkialueeseen. Amstelveenin naapurikunnat ovat pohjoisessa Amsterdam, luoteessa Haarlemmermeer, lännessä Aalsmeer, etelässä Uithoorn, kaakossa De Ronde Venen ja idässä Ouder-Amstel. == Lähteet == == Aiheesta muualla == * Kaupungin viralliset nettisivut Luokka:Alankomaiden kaupungit Luokka:Pohjois- Hollannin kunnat
Punaomega

Punaomega (Arkady Rossovich) on Marvel Comicsin sarjakuvissa esiintyvä roisto, joka on Ryhmä-X:n vihollinen. Vuonna 2009 Punaomega oli listattu sijalle 95 IGN-sivuston laatimassa kautta aikain sata suurinta sarjakuvarikollista.Omega Red is number 95 IGN Viitattu 14.10.2009 == Historia == Punaomega on venäläinen mutantti, joka ennen työskenteli Neuvostoliiton "supersotilaana". Hänellä on yli-inhimilliset voimat ja kestävyys, ja hänen käsiinsä on istutettu pitkät karbonadiumista tehdyt lonkerot, jotka hän voi lähettää ranteistaan vainoamaan vastustajiaan. Hän kätkee sisäänsä itiöitä, jotka ovat tappavia toisille ihmisille ja hän imee muiden elinvoimaa pitääkseen yllä omaansa. Punaomega palvelee nykyään Matsuo Tsurayabaa, joka herätti hänet staasista sieppaamaan Wolverinen. Punaomega voitti Wolverinen ja toi hänet Tsurayaballe. Punaomega ja Wolverine olivat taistelleet ennenkin, Maverickin ja Sapelihampaan kanssa 30 vuotta aikaisemmin, kun kolmikko yritti pelastaa kaksoisagentti Janice Hollenbeckin ja karbonadium-syntetisaattorin. Punaomega taisteli Ryhmä-X:ää vastaan, ja kun Tajunta haavoitti häntä, hän hävisi Ryhmä-X:lle ja Maverickille, vaikka pystyikin pakenemaan. Myöhemmin Punaomega taisteli Siperiassa Sielunnylkijää vastaan ja jäi tämän hallintaan. Sielunnylkijä käytti häntä taistelussa Wolverinea ja Ryhmä-X:ää vastaan. Punaomega sieppasi Wolverinen ja Jubileen mutta karkasi Sielunnylkijän kuoleman jälkeen. Punaomega taisteli myös Generation-X:ää vastaan, hävisi heille ja katosi. == Voimat ja varusteet == Punaomegalla on kyky tuottaa vartalostaan itiöitä, jotka tappavat ihmiset hänen välittömässä läheisyydessään. Hän voi myös imeä heidän elinvoimansa pitääkseen yllä omaansa. Punaomega on yli-inhimillisen voimakas ja voi nostaa 10 tonnia. Punaomega on loistava taistelija, jonka KGB on kouluttanut aseettomaan taisteluun. === Rajoitukset === Punaomegan "kuolonitiöiden" takia hänen täytyy imeä muiden elinvoimia pysyäkseen aktiivisena. Jos hän löytäisi karbonadium- syntetisaattorin, hän voisi käyttää sitä matkimaan karbonadiumia, ainoaa metallia, joka neutraloi "kuolonitiöt", näin tasapainottaen niiden määrän kehossaan. ==Lähteet== Luokka:Marvel-universumin mutantit Luokka:Marvel- universumin superroistot Luokka:Marvel-universumin yli-inhimillisen voimakkaat henkilöt Luokka:Kuvitteelliset järjestäytyneen rikollisuuden jäsenet
Onnen potkuja

Onnen potkuja (The Pursuit of Happyness) on Gabriele Muccinon ohjaama vuonna 2006 valmistunut elämäkertaelokuva. Elokuva perustuu tositapahtumiin. Pääosissa ovat Will Smith ja hänen poikansa Jaden Smith, jotka ovat elokuvassakin isä ja poika. Elokuva oli Yhdysvaltain katsotuin elokuva ensi- iltaviikonloppunaan. Elokuva keräsi lipputuloja kolmen päivän aikana 27 miljoonaa Yhdysvaltain dollaria eli runsaat 20 miljoonaa euroa. == Juoni == Chris Gardner (Will Smith) yrittää elättää perhettään, mutta lopulta tilanne johtaa siihen, että vaimo lähtee omille teilleen. Chris jää kahdestaan viisivuotiaan poikansa Christopherin kanssa. Chris koettaa hankkia hyvin palkatun työpaikan ja yrittää tarjota paremman elämän pojalleen. Chris pääsee harjoittelijaksi hyvään työpaikkaan, mutta palkaton harjoittelujakso vie pojan ja isän San Franciscon kaduille asumaan. == Aiheesta muualla == * * Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Vuoden 2006 yhdysvaltalaiset elokuvat Luokka:Columbia Picturesin elokuvat Luokka:Elokuvat liike-elämästä Luokka:Elokuvat köyhyydestä
Woking

Woking on noin asukkaan kaupunki ja asukkaan kaupunkipiiri (borough) Surreyn kreivikunnassa Kaakkois-Englannissa. Se luetaan osaksi Lontoon metropolialuetta. Hallinnollisesti Wokingin kaupunki on suoraan kaupunkipiirin alaisuudessa eikä sillä ole kunnallista itsehallintoa (unparished area). Kaupunkipiiriin ei kuulu yhtään kuntaa (civil parish). Woking sijaitsee noin 40 kilometriä Lontoon keskustasta lounaaseen, ja sieltä on 25 kilometrin matka Heathrow’n lentoasemalle ja 25 minuutin junamatka Waterloon rautatieasemalle. Monet kaupungin asukkaista käyvät Lontoon alueella töissä. Sen jälkeen kun Wokingiin rakennettiin rautatieyhteys Lontoosta 1838, siitä tuli lähistön kanervanummien ja mäntymetsien ansiosta suosittu asutuskeskus. Se tunnetaan parhaiten vuonna 1889 rakennetusta moskeijasta, joka on Ison-Britannian muslimiyhteisön keskuspaikka, ja krematoriosta, joka oli ensimmäinen laatuaan Englannissa (1885). Hallintopiirin alueella on kevyttä teollisuutta ja suuria ostoskeskuksia. Kirjailija H. G. Wells asui Wokingissa ja kirjoitti siellä menestysteoksensa Maailmojen sota.hall of Fame Kirjassa muukalaiset iskevät ensimmäisenä Wokingiin.Picture Nation Formula 1 -talli McLarenin päämaja McLaren Technology Centre sijaitsee kaupungin lähellä, kuten myös Formula 1 -kuljettaja Kimi Räikkösen ja hänen managerinsa Steve Robertsonin perustama Formula 3 -talli Räikkönen Robertson Racing. == Lähteet == == Aiheesta muualla == *Wokingin karttoja *Wokingin sivut *Wokingin Collegen sivut *Woking Travel Guide Luokka:Asutut paikat Surreyssä Luokka:Englannin kaupungit Luokka:Surreyn hallinnolliset alueet‎ Luokka:Englannin hallintopiirit
Fort Bourbon

Fort Bourbon oli Manitoban provinssissa Kanadassa sijainnut linnoite, jonka Pierre La Vérendrye rakennutti toimiessaan alueen linnoituksien komendanttina. Linnoite rakennettiin Kanadan luoteisosiin suuntautuneiden tutkimusmatkojen aikana 1740-luvulla. Linnoite sijaitsi nykyisen Grand Rapidsin kaupungin lähistöllä Winnipegjärven pohjoisosassa paikassa, jossa Saskatchewanjoki laskee Winnipegjärveen. Alueen ensimmäisen tutkimusmatkan suoritti La Vérendryen pojista nuorin, Louis-Joseph Gaultier de La Vérendrye vuonna 1737. Tutkimusmatkan tulokset jäivät kuitenkin laihoiksi isorokkoepidemian vuoksi. Vuonna 1740 Louis-Joseph teki onnistuneen Cedarjärvelle ja Saskatchewanjoelle suuntautuneen tutkimusmatkansa, jonka aikana hän kartoitti Cedarjärven länsipäästä paikan ensimmäiselle Fort Paskoyan linnoitteelle. Hän palasi tutkimusmatkaltaan Winnipegjärvelle ja määritti rakennuspaikan Fort Bourbonille. Hänen piirtämänsä vuodelta 1740 peräisin olevan kartan mukaan linnoite sijaitsi nykyisen Grand Rapidsin ja Winnipegjärven välisellä alueella Saskatchewanjoen pohjoisrannalla. Seuraavana vuonna hänen isänsä lähetti retkikunnan rakentamaan linnoitusta. Ensimmäinen linnoite oli käytössä lyhyen aikaa, ja toinen Fort Bourbon perustettiin edellistä lännemmäksi. == Aiheesta muualla == * Manitoba Historical Society - Names and Places * Manitoba Historical Society - Grand Rapids Luokka:Manitoban historia Luokka:Kanadan linnoitukset
Naisten demokraattinen toimintakeskus

Naisten demokraattinen toimintakeskus (1987-1990) oli Demokraattisen Vaihtoehdon naisjärjestö, jossa enemmistön muodostivat Suomen kommunistisen puolueen (yhtenäisyys) kannattajat. Kansandemokraattinen liike hajosi 1980-luvun puolivälissä Suomen kommunistisen puolueen sisäisten riitojen seurauksena ja hajaannus laajeni myös Suomen kansan demokraattisen liiton (SKDL) naisjärjestöön Suomen naisten demokraattiseen liittoon (SNDL). SKP:sta erotetut perustivat keväällä 1986 Demokraattinen Vaihtoehto -yhteistyöpuolueen, jonka toimintaan liittyi mukaan kuusi SNDL:n piirijärjestöä (Etelä-Saimaa, Helsinki, Joensuu, Lahti, Pohjois-Häme ja Uusimaa). SNDL ei suvainnut harjoitettua toimintaa, ja järjestön liittotoimikunta erotti mainitut piirit 22. marraskuuta 1986.Elina Katainen: Akkain aherrusta aatteen hyväksi. Suomen naisten demokraattinen liitto 1944-1990 (KSL 1994), s. 381-383. Naisten demokraattinen toimintakeskus perustettiin huhtikuussa 1987. Perustajia olivat SNDL:n erotetut piirit ja eri puolille maata muodostetut toimintaryhmät. Perustava kokous valitsi keskukselle johdon, viisi puheenjohtajaa (Marja-Liisa Löyttyjärvi, Leena Alanen, Anita Helenius, Eeva Kaukoluoto-Perä ja Marja-Leena Mikkola) ja kaksi sihteeriä. Uusi naisjärjestö alkoi julkaista omaa lehteään Naisten Lehti, jonka lisäksi julkaistiin vuoden 1988 alusta Neuvostonainen-lehteä suomenkielisenä painoksena. Toimintakeskuksen julkisessa kuvassa korostui kansainvälisyys, mikä ei kuitenkaan tarkoittanut naisten arkisten ongelmien sivuuttamista. Keskus lakkautettiin Devan kannattajien siirryttyä Vasemmistoliittoon 1990. ==Lähteet== Luokka:Demokraattinen vaihtoehto Luokka:Suomalaiset poliittiset naisjärjestöt
Monacon Grand Prix 1966

Monaco Grand Prix 1966 oli Formula 1 -sarjan osakilpailu, joka ajettiin 22. toukokuuta 1966 Monacon katuradalla. Kilpailu oli kauden ensimmäinen, ja sen voitti Jackie Stewart. Kilpailu oli myös McLarenin ensimmäinen kilpailu. Vain neljä autoa selviytyi maaliin. == Tulokset == 1966 Monaco Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Jackie Stewart BRM 100 2:33:10.5 3 9 2 16 Lorenzo Bandini Ferrari 100 40.2 5 6 3 11 Graham Hill BRM 99 + 1 krs. 4 4 4 19 Bob Bondurant BRM 95 + 5 krs. 16 3 Kesk. 9 Richie Ginther Cooper-Maserati 80 Voimansiirto 9 NC 21 Guy Ligier Cooper- Maserati 75 Ei sijoitusta 15 NC 18 Jo Bonnier Cooper-Maserati 73 Ei sijoitusta 16 Kesk. 4 Jim Clark Lotus-Climax 60 Ripustukset 1 Kesk. 10 Jochen Rindt Cooper-Maserati 56 Moottori 7 Kesk. 14 Jo Siffert Brabham-BRM 35 Kytkin 13 Kesk. 6 Mike Spence Lotus-BRM 34 Ripustukset 12 Kesk. 7 Jack Brabham Brabham-Repco 17 Vaihdelaatikko 11 Kesk. 17 John Surtees Ferrari 16 Voimansiirto 2 Kesk. 8 Denny Hulme Brabham-Climax 15 Voimansiirto 6 Kesk. 2 Bruce McLaren McLaren-Ford 9 Öljyvuoto 10 Kesk. 15 Bob Anderson Brabham- Climax 3 Moottori 8 == Muuta == *Nopein kierros: Lorenzo Bandini 1'29.800 ==Lähteet== Luokka:Formula 1 -kausi 1966 Luokka:Monacon Grand Prix
Belgian Grand Prix 1966

Belgian Grand Prix 1966 oli Formula 1 -sarjan osakilpailu, joka ajettiin 12. kesäkuuta 1966 Spa-Francorchamps'n radalla. Kilpailun voitti John Surtees, jolle voitto oli kauden ensimmäinen. Jochen Rindt saavutti ensimmäisen palkintosijan. == Tulokset == 1966 Belgian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 6 John Surtees Ferrari 28 2:09:11.3 1 9 2 19 Jochen Rindt Cooper-Maserati 28 42.1 2 6 3 7 Lorenzo Bandini Ferrari 27 + 1 krs. 5 4 4 3 Jack Brabham Brabham-Repco 26 + 2 krs. 4 3 5 18 Richie Ginther Cooper-Maserati 25 + 3 krs. 8 2 NC 22 Guy Ligier Cooper- Maserati 24 Ei sijoitusta 12 NC 27 Dan Gurney Eagle-Climax 23 Ei sijoitusta 15 Kesk. 15 Jackie Stewart BRM 0 Onnettomuus 3 Kesk. 20 Jo Bonnier Cooper- Maserati 0 Onnettomuus 6 Kesk. 16 Mike Spence Lotus-BRM 0 Onnettomuus 7 Kesk. 14 Graham Hill BRM 0 Onnettomuus 9 Kesk. 10 Jim Clark Lotus-Climax 0 Moottori 10 Kesk. 8 Bob Bondurant BRM 0 Onnettomuus 11 Kesk. 4 Denny Hulme Brabham-Climax 0 Onnettomuus 13 Kesk. 21 Jo Siffert Cooper-Maserati 0 Onnettomuus 14 == Muuta == *Nopein kierros: John Surtees 4'18.700 ==Lähteet== Luokka:Formula 1 -kausi 1966 Luokka:Belgian Grand Prix
Ranskan Grand Prix 1966

Ranskan Grand Prix 1966 oli Formula 1 -sarjan osakilpailu, joka ajettiin 3. heinäkuuta 1966 Reims-Gueux -radalla. Kilpailun voitti Jack Brabham, jolle voitto oli kauden ensimmäinen. == Tulokset == 1966 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Jack Brabham Brabham-Repco 48 2:48:31.3 4 9 2 22 Mike Parkes Ferrari 48 9.5 3 6 3 14 Denny Hulme Brabham-Repco 46 + 2 krs. 9 4 4 6 Jochen Rindt Cooper-Maserati 46 + 2 krs. 5 3 5 26 Dan Gurney Eagle-Climax 45 + 3 krs. 14 2 6 44 John Taylor Brabham-BRM 45 + 3 krs. 15 1 7 36 Bob Anderson Brabham-Climax 44 + 4 krs. 12 8 8 Chris Amon Cooper-Maserati 44 + 4 krs. 7 NC 42 Guy Ligier Cooper- Maserati 42 Ei sijoitusta 11 Kesk. 2 Pedro Rodríguez Lotus-Climax 40 Öljyvuoto 13 NC 20 Lorenzo Bandini Ferrari 37 Ei sijoitusta 1 NC 30 Jo Bonnier Brabham-Climax 32 Ei sijoitusta 17 Kesk. 16 Graham Hill BRM 13 Moottori 8 Kesk. 38 Jo Siffert Cooper-Maserati 10 Polttoaineen syöttö 6 Kesk. 32 Mike Spence Lotus-BRM 8 Kytkin 10 Kesk. 10 John Surtees Cooper- Maserati 5 Polttoaineen syöttö 2 Kesk. 4 Peter Arundell Lotus-BRM 3 Vaihdelaatikko 16 == Muuta == *Nopein kierros: Lorenzo Bandini 2'11.300 *Eagle-tallin ensimmäinen pistesija ==Lähteet== Luokka:Formula 1 -kausi 1966 Luokka:Ranskan Grand Prix
Britannian Grand Prix 1966

Britannian Grand Prix 1966 oli Formula 1 -sarjan osakilpailu, joka ajettiin 16. heinäkuuta 1966 Brands Hatchin radalla. Kilpailun voitti Jack Brabham, jolle voitto oli kauden toinen. == Tulokset == 1966 British Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Jack Brabham Brabham-Repco 80 2:13:13.4 1 9 2 6 Denny Hulme Brabham-Repco 80 9.6 2 6 3 3 Graham Hill BRM 79 + 1 krs. 4 4 4 1 Jim Clark Lotus-Climax 79 + 1 krs. 5 3 5 11 Jochen Rindt Cooper-Maserati 79 + 1 krs. 7 2 6 14 Bruce McLaren McLaren-Serenissima 78 + 2 krs. 13 1 7 7 Chris Irwin Brabham-Climax 78 + 2 krs. 12 8 22 John Taylor Brabham-BRM 76 + 4 krs. 16 9 25 Bob Bondurant BRM 76 + 4 krs. 14 10 19 Guy Ligier Cooper-Maserati 75 + 5 krs. 17 11 24 Chris Lawrence Cooper-Ferrari 73 + 7 krs. 19 NC 21 Bob Anderson Brabham-Climax 70 Ei sijoitusta 10 NC 20 Jo Siffert Cooper-Maserati 70 Ei sijoitusta 11 Kesk. 12 John Surtees Cooper-Maserati 67 Voimansiirto 6 Kesk. 18 Jo Bonnier Brabham-Climax 42 Kytkin 15 Kesk. 2 Peter Arundell Lotus-BRM 32 Vaihdelaatikko 20 Kesk. 4 Jackie Stewart BRM 17 Moottori 8 Kesk. 17 Mike Spence Lotus-BRM 15 Öljyvuoto 9 Kesk. 16 Dan Gurney Eagle-Climax 9 Moottori 3 Kesk. 23 Trevor Taylor Shannon-Climax 0 Moottori 18 == Muuta == *Nopein kierros: Jack Brabham 1'37.000 *Chris Irwinin ensimmäinen kilpailu *Brabham- tallin ensimmäinen kaksoisvoitto ==Lähteet== Luokka:Formula 1 -kausi 1966 Luokka:Britannian Grand Prix Luokka:Kentin kreivikunta
Marc Valiente

Marc Valiente Hernández (s. 29. maaliskuuta 1987 Granollers, Barcelonan maakunta, Espanja) on espanjalainen jalkapalloilija. Hän on edustanut Espanjan korkeimmalla sarjatasolla Primera Divisiónissa muun muassa Real Valladolidia, ja hän on kotimaansa lisäksi pelannut Israelissa, Belgiassa, Serbiassa ja Intiassa. Valienten pelipaikka on useimmiten keskuspuolustaja, mutta hän on pelannut myös puolustavana keskikenttäpelaajana. == Ura == Valiente on Barcelonan kasvatti. Hän toimi seuran reservijoukkueen kapteenina sen saavuttaessa sarjanousun Segunda División B:hen kaudella 2007–2008. Edustusjoukkueessa hän teki ensiesiintymisensä kaudella 2006–2007 Espanjan cupin ottelussa Badalonaa vastaan. Kesällä 2008 Valiente siirtyi Sevillan organisaatioon. Kauden 2008–2009 hän pelasi kokonaisuudessaan seuran reservijoukkueessa Sevilla Atléticossa Segunda Divisiónissa, josta joukkue putosi kauden päätteeksi. Seuran edustusjoukkueessa hän debytoi 10. marraskuuta 2009 Copa del Reyssä Atlético Ciudadia vastaan, ja 21. marraskuuta 2009 hän pelasi uransa ensimmäisen ottelun Espanjan korkeimmalla sarjatasolla Primera Divisiónissa Tenerifeä vastaan. Heinäkuussa 2010 Valiente allekirjoitti kolmivuotisen sopimuksen Segunda Divisióniin pudonneen Valladolidin kanssa. Valiente on pelannut kaikissa Espanjan nuorisomaajoukkueissa. Vuonna 2006 hän oli voittamassa alle 19-vuotiaiden Euroopan-mestaruutta. Kesällä 2007 hän osallistui alle 20-vuotiaiden maailmanmestaruuskilpailuihin. == Lähteet == == Aiheesta muualla == * Valienten esittely Sevillan sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1987 syntyneet Luokka:Elävät henkilöt
Laplacen yhtälö

Laplacen yhtälö on matemaatikko Pierre-Simon Laplacen mukaan nimetty osittaisdifferentiaaliyhtälö, jolla voidaan mm. mallintaa tasapainotilan potentiaaleja. Laplacen yhtälöllä on sovelluksia mm. sähkömagnetismissa, tähtitieteessä ja virtausmekaniikassa. Laplacen yhtälö kirjoitetaan nabla- operaattorin avulla muodossa : abla^2 \varphi = 0 Yleisessä käytössä, etenkin matematiikassa, on myös rinnakkainen merkintätapa :\Delta \varphi = 0 missä Δ on niin kutsuttu Laplacen operaattori. Karteesisessa koordinaatistossa yhtälö voidaan kirjoittaa auki muotoon :{\partial^2 \varphi\over \partial x^2 } + {\partial^2 \varphi\over \partial y^2 } + {\partial^2 \varphi\over \partial z^2 } = 0. Pallokoordinaatistossa yhtälö saa aukikirjoitettuna muodon :{1 \over r^2}{\partial \over \partial r}\left(r^2 {\partial f \over \partial r}\right) \+ {1 \over r^2\sin\theta}{\partial \over \partial \theta}\left(\sin\theta {\partial f \over \partial \theta}\right) \+ {1 \over r^2\sin^2\theta}{\partial^2 f \over \partial \varphi^2} = 0 Laplacen yhtälön toteuttavia funktioita kutsutaan harmonisiksi funktioiksi. Jos yhtälössä on myös vakiotermi tai koordinaateista riippuva funktio muotoa g(x,y,z), niin kyseessä on Poissonin yhtälö. == Katso myös == * Mallintaminen * Differentiaalilaskenta * Differentiaaliyhtälö * Osittaisdifferentiaaliyhtälö == Lähteet == == Aiheesta muualla == * Laplacen yhtälö mathworld.wolfram.com:ssa Luokka:Osittaisdifferentiaaliyhtälöt Luokka:Seulonnan keskeiset artikkelit
Länsivuonot

Länsivuonot () on niemimaa ja alue Pohjois-Islannissa. Luonnoltaan alue on erittäin vuoristoinen ja siellä on runsaasti vuonoja. Alueella asuu 7 700 asukasta ja suurin kaupunki on Ísafjörður (n. 3 000 asukasta). Alueen ongelmana on runsas väestökato.iceland.org == Alueen kunnat == Kunta Pinta-ala (km²) Väkiluku (2021) Väestötiheys (as/km²) Árneshreppur 705,4 42 0,06 Bolungarvík 108,1 958 8,9 Ísafjarðarbær 2 381 3 794 1,6 Kaldrananeshreppur 458,4 110 0,2 Reykhólahreppur 1 096 236 0,2 Strandabyggð 1 834 435 0,2 Súðavíkurhreppur 750,3 201 0,3 Tálknafjarðarhreppur 175,4 268 1,5 Vesturbyggð 1 336 1 064 0,8 Lähde: ==Lähteet== ==Aiheesta muualla== *Alueen nettisivut Luokka:Islannin alueet
Hollannin Grand Prix 1966

Hollannin Grand Prix 1966 oli Formula 1 -sarjan osakilpailu, joka ajettiin 24. heinäkuuta 1966 Zandvoortin radalla. Kilpailun voitti Jack Brabham, jolle voitto oli kauden kolmas. Kilpailun aikana Jim Clark oli puolivälissä johdossa. == Tulokset == 1966 Dutch Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 16 Jack Brabham Brabham-Repco 90 2:20:32.5 1 9 2 12 Graham Hill BRM 89 + 1 krs. 7 6 3 6 Jim Clark Lotus- Climax 88 + 2 krs. 3 4 4 14 Jackie Stewart BRM 88 + 2 krs. 8 3 5 32 Mike Spence Lotus-BRM 87 + 3 krs. 12 2 6 2 Lorenzo Bandini Ferrari 87 + 3 krs. 9 1 7 30 Jo Bonnier Cooper-Maserati 84 + 6 krs. 13 8 38 John Taylor Brabham-BRM 84 + 6 krs. 17 9 36 Guy Ligier Cooper-Maserati 84 + 6 krs. 16 Kesk. 28 Jo Siffert Cooper-Maserati 79 Moottori 11 Kesk. 34 Bob Anderson Brabham-Climax 73 Ripustukset 14 Kesk. 24 John Surtees Cooper-Maserati 44 Sähköt 10 Kesk. 18 Denny Hulme Brabham-Repco 37 Sytytys 2 Kesk. 8 Peter Arundell Lotus-BRM 28 Sytytys 15 Kesk. 10 Dan Gurney Eagle-Climax 26 Öljyvuoto 4 Kesk. 4 Mike Parkes Ferrari 10 Onnettomuus 5 Kesk. 26 Jochen Rindt Cooper-Maserati 2 Onnettomuus 6 == Muuta == *Nopein kierros: Denny Hulme 1'30.600 *Brabhamin 10. voitto ==Lähteet== Luokka:Hollannin Grand Prix Luokka:Formula 1 -kausi 1966
Saksan Grand Prix 1966

Saksan Grand Prix 1966 oli Formula 1 -sarjan osakilpailu, joka ajettiin 7. elokuuta 1966 Nürburgringn radalla. Kilpailun voitti Jack Brabham, jolle voitto oli kauden neljäs. Jack Brabham johti ensimmäisestä kierroksesta lähtien. == Tulokset == 1966 German Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Jack Brabham Brabham-Repco 15 2:27:03.0 5 9 2 7 John Surtees Cooper-Maserati 15 44.4 2 6 3 8 Jochen Rindt Cooper-Maserati 15 + 2:32.6 9 4 4 5 Graham Hill BRM 15 + 6:41.4 10 3 5 6 Jackie Stewart BRM 15 + 8:28.9 3 2 6 9 Lorenzo Bandini Ferrari 15 + 10:56.4 6 1 7 12 Dan Gurney Eagle-Climax 14 Sähköt 8 8 2 Peter Arundell Lotus-BRM 14 + 1 krs. 17 Kesk. 15 Mike Spence Lotus-BRM 12 Akku 13 Kesk. 1 Jim Clark Lotus-Climax 11 Onnettomuus 1 Kesk. 20 Chris Lawrence Cooper-Ferrari 10 Ripustukset 26 Kesk. 11 Ludovico Scarfiotti Ferrari 9 Sähköt 4 Kesk. 10 Mike Parkes Ferrari 9 Onnettomuus 7 Kesk. 4 Denny Hulme Brabham-Repco 8 Sytytys 15 Kesk. 17 Jo Bonnier Cooper-Maserati 3 Kytkin 12 Kesk. 14 Bob Bondurant BRM 3 Moottori 11 Kesk. 19 Bob Anderson Brabham-Climax 2 Voimansiirto 14 Kesk. 16 John Taylor Brabham-BRM 0 Kohtalokas onnettomuus 25 DNS 18 Guy Ligier Cooper-Maserati 0 Loukkaantuminen == Muuta == *Nopein kierros: John Surtees 8'49.000 ==Lähteet== Luokka:Formula 1 -kausi 1966 Luokka:Saksan Grand Prix
Italian Grand Prix 1966

Italian Grand Prix 1966 oli Formula 1 -sarjan osakilpailu, joka ajettiin 4. syyskuuta 1966 Monzan radalla. Kilpailun voitti Ludovico Scarfiotti, jolle voitto oli uran ensimmäinen ja samalla ainoa. Jack Brabham varmisti kolmannen maailmanmestaruutensa, vaikka keskeytti kilpailussa öljyvuotoon.Mike Parkers saavutti sen sijaan uransa ainoan paalupaikan. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 6 Ludovico Scarfiotti Ferrari 68 2:47:15.2 2 9 2 4 Mike Parkes Ferrari 68 5.8 1 6 3 12 Denny Hulme Brabham-Repco 68 6.1 10 4 4 16 Jochen Rindt Cooper-Maserati 67 + 1 krs. 8 3 5 42 Mike Spence Lotus-BRM 67 + 1 krs. 14 2 6 40 Bob Anderson Brabham-Climax 66 + 2 krs. 15 1 7 48 Bob Bondurant BRM 65 + 3 krs. 18 8 24 Peter Arundell Lotus-BRM 63 Moottori 13 9 20 Geki Lotus-Climax 63 + 5 krs. 20 NC 44 Giancarlo Baghetti Ferrari 59 Ei sijoitusta 16 Kesk. 22 Jim Clark Lotus-BRM 58 Vaihdelaatikko 3 Kesk. 36 Jo Siffert Cooper-Maserati 46 Moottori 17 Kesk. 2 Lorenzo Bandini Ferrari 33 Sytytys 5 Kesk. 14 John Surtees Cooper-Maserati 31 Polttoainevuoto 4 Kesk. 18 Richie Ginther Honda 16 Onnettomuus 7 Kesk. 10 Jack Brabham Brabham-Repco 7 Öljyvuoto 6 Kesk. 30 Dan Gurney Eagle-Weslake 7 Moottori 19 Kesk. 28 Jackie Stewart BRM 5 Polttoainevuoto 9 Kesk. 38 Jo Bonnier Cooper-Maserati 3 Kaasu 12 Kesk. 26 Graham Hill BRM 0 Moottori 11 DNQ 34 Phil Hill Eagle-Climax DNQ 32 Chris Amon Brabham-BRM == Muuta == *Nopein kierros: Ludovico Scarfiotti 1'32.400 ==Lähteet== Luokka:Formula 1 -kausi 1966 Luokka:Italian Grand Prix
Yhdysvaltain Grand Prix 1966

Yhdysvaltain Grand Prix 1966 oli Formula 1 -sarjan osakilpailu, joka ajettiin 2. lokakuuta 1966 Watkins Glenin radalla. Kilpailun voitti Jim Clark, jolle voitto oli kauden ensimmäinen. Kilpailu oli myös lajin historian ensimmäinen missä keskeyttämään joutunut kuljettaja pääsi palkintokorokkeelle. ==Tulokset== 1966 United States Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Jim Clark Lotus-BRM 108 09:40.1 2 9 2 8 Jochen Rindt Cooper-Maserati 107 Polttoaine loppu 9 6 3 7 John Surtees Cooper-Maserati 107 + 1 krs. 4 4 4 19 Jo Siffert Cooper-Maserati 105 + 3 krs. 13 3 5 17 Bruce McLaren McLaren-Ford 105 + 3 krs. 11 2 6 2 Peter Arundell Lotus-Climax 101 + 7 krs. 19 1 Kesk. 10 Innes Ireland BRM 96 Akku 17 NC 12 Richie Ginther Honda 81 Ei sijoitusta 8 Kesk. 18 Mike Spence Lotus-BRM 74 Sytytys 12 Kesk. 14 Ronnie Bucknum Honda 58 Moottori 18 NC 22 Jo Bonnier Cooper-Maserati 57 Ei sijoitusta 15 Kesk. 5 Jack Brabham Brabham- Repco 55 Moottori 1 Kesk. 4 Jackie Stewart BRM 53 Moottori 6 Kesk. 3 Graham Hill BRM 52 Tasauspyörästö 5 Kesk. 9 Lorenzo Bandini Ferrari 34 Moottori 3 Kesk. 6 Denny Hulme Brabham-Repco 18 Moottori 7 Kesk. 11 Pedro Rodríguez Lotus-BRM 13 Keskeytti 10 Kesk. 15 Dan Gurney Eagle-Weslake 13 Kytkin 14 DSQ 16 Bob Bondurant Eagle-Climax 5 Hylätty 16 ==Lähteet== Luokka:Formula 1 -kausi 1966 Luokka:Yhdysvaltain Grand Prix
Meksikon Grand Prix 1966

Meksikon Grand Prix 1966 oli Formula 1 -sarjan osakilpailu, joka ajettiin 23. lokakuuta 1966 Autódromo Hermanos Rodríguez -radalla. Kilpailun voitti John Surtees, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 7 John Surtees Cooper- Maserati 65 2'06:35.3 1 9 2 5 Jack Brabham Brabham-Repco 65 7.88 4 6 3 6 Denny Hulme Brabham-Repco 64 + 1 krs. 6 4 4 12 Richie Ginther Honda 64 + 1 krs. 3 3 5 15 Dan Gurney Eagle-Climax 64 + 1 krs. 9 2 6 22 Jo Bonnier Cooper-Maserati 63 + 2 krs. 12 1 7 2 Peter Arundell Lotus-BRM 61 + 4 krs. 17 8 14 Ronnie Bucknum Honda 60 + 5 krs. 13 Kesk. 11 Pedro Rodríguez Lotus-BRM 49 Tasauspyörästö 8 Kesk. 17 Bruce McLaren McLaren-Ford 40 Moottori 14 Kesk. 19 Jo Siffert Cooper-Maserati 33 Ripustukset 11 Kesk. 8 Jochen Rindt Cooper- Maserati 32 Ripustukset 5 Kesk. 10 Innes Ireland BRM 28 Voimansiirto 16 Kesk. 4 Jackie Stewart BRM 26 Öljyvuoto 10 Kesk. 16 Bob Bondurant Eagle- Weslake 24 Polttoaineen syöttö 18 Kesk. 3 Graham Hill BRM 18 Moottori 7 Kesk. 1 Jim Clark Lotus-BRM 9 Vaihdelaatikko 2 Kesk. 9 Moises Solana Cooper- Maserati 9 Ylikuumeneminen 15 == Muuta == *Nopein kierros: Richie Ginther 1'53.750 ==Lähteet== Luokka:Formula 1 -kausi 1966 Luokka:Meksikon Grand Prix
Harry Patch

John Henry ”Harry” Patch (17. kesäkuuta 1898 – 25. heinäkuuta 2009) oli yksi viimeisinä elossa olleista ensimmäisen maailmansodan veteraaneista. Hän oli viimeinen brittiläinen jalkaväkisotilas (Tommy), joka oli taistellut länsirintamalla. Patch syntyi Combe Downin kylässä, Bathissa, Somersetissa vuonna 1898 nuorimpana kolmesta veljeksestä. Heidän isänsä oli kivenhakkaaja, ja veljekset hankkivat kaikki rakennusalan ammatin. Harry opiskeli ennen ensimmäisen maailmansodan syttymistä putkiasentajaksi. Patch puhui avoimesti sodasta vasta yli 80 vuoden hiljaisuuden jälkeen. Hän ei halunnut osallistua ensimmäiseen maailmansotaan ja liittyi armeijaan vasta värväytymisen ollessa pakollista. Omaelämäkerrassaan The Last Fighting Tommy hän sanoi: ”Somersetilaiset eivät ole sotaa ihannoivia. ...En halunnut taistella... En pitänyt armeijassaolosta. ...En ollut lainkaan isänmaallinen. Tein vain sen mitä minulta vaadittiin, en mitään muuta.” Ensimmäisessä maailmansodassa Patch palveli Cornwallin herttuan kevyessä jalkaväkirykmentissä Lewis- pikakivääriryhmässä. Patch saapui Ranskaan kesäkuussa 1917. Hän osallistui Ypresin kolmanteen taisteluun. 22. syyskuuta 1917 saksalainen ammus räjähti Patchin yläpuolella surmaten kolme hänen läheisintä ystäväänsä ja haavoittaen häntä pahoin. Hänet siirrettiin pois etulinjasta ja hän palasi Englantiin 23. joulukuuta 1917. Sodan jälkeen Patch palasi putkiasentajan työhön. Hän toimi toisen maailmansodan aikana palomiehenä. Vuonna 1918 Patch avioitui Ada Billingtonin kanssa, joka kuoli vuonna 1976. Heillä oli kaksi poikaa, Dennis (kuoli 1984) ja Roy (kuoli 2002). Patch solmi 81-vuotiaana toisen avioliittonsa. Uusi vaimo Jean kuoli vuonna 1984. Patchin kolmas kumppani, Doris, joka asui hänen kanssaan samassa hoitokodissa, kuoli vuonna 2007. Patch piti pitkän ikänsä salaisuutena terveellistä elämäntapaa: ”En polta, juo tai harrasta uhkapelejä. – – asuin useita vuosia Shropshiressa lähellä Walesin vuoria. Raikas ilma, ei bensankäryä eikä autoja, se on se salaisuus.” Patch kuoli 25. heinäkuuta 2009 Fletcher Housen hoitokodissa Wellsissä, Somersetissa 111 vuoden ja 38 päivän ikäisenä seitsemän päivää Henry Allinghamin jälkeen, joka oli ollut hänen lisäkseen ainoa Britanniassa elävä ensimmäisen maailmansodan veteraani. == Katso myös == * Luettelo viimeisistä ensimmäisen maailmansodan veteraaneista maittain == Lähteet == Luokka:Brittiläiset ensimmäisen maailmansodan sotilaat Luokka:Yli 110-vuotiaiksi eläneet brittiläiset Luokka:Vuonna 1898 syntyneet Luokka:Vuonna 2009 kuolleet
Murronkylä

Murronkylä tarkoittaa seuraavia maantieteellisiä kohteita: * Murronkylä, kylä Kauhajoella * Murronkylä eli Murto, kylä Tyrnävällä * Murronkylä, kylä Utajärvellä * Murronkylä, kylä Vöyrillä
Williams FW20

Williams FW20 oli Patrick Headin, Gavin Fisherin ja Geoff Willisin suunnittelema auto, jolla Williams-talli kilpaili Formula 1 -kaudella 1998. Autoa ajoivat hallitseva maailmanmestari Jacques Villeneuve ja toista vuottaan tallissa ollut Heinz-Harald Frentzen. Kausi oli tallille pettymys verrattuna edelliseen kauteen, jolloin voitettiin molemmat mestaruudet. Tallin työtä rajoitti pääsuunnittelija Adrian Neweyn siirtyminen McLarenille ja Renault'n vetäytyminen F1:stä moottoritoimittajana. Autossa oli sen sijaan Mecachrome- moottorit, jotka olivat käytännössä vanhoja Renault-moottoreita. Villeneuve oli tyytymätön kauteen, eikä hänellä ollut mitään mahdollisuutta puolustaa mestaruuttaan. Hän allekirjoitti ensi kaudeksi sopimuksen BAR-tallin kanssa. Frentzen siirtyi Jordan-talliin vietettyään kaksi vuottaan Williamsilla tallikavereidensa varjossa. Talli sijoittui valmistajien MM-sarjassa kolmanneksi kauas McLarenista ja Ferrarista. ==Teknisiä tietoja== * Moottori: Mecachrome (Renault) GC37/01, 71° V10 * Vaihdelaatikko: Williams 6-vaihteinen, puoliautomaattivaihdelaatikko * Polttoaine: Petrobras * Renkaat: Goodyear * Polttoainetankin tilavuus: 125 l ==Formula 1 -tulokset== Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1998 Williams Mecachrome V10 AUS BRA ARG SMR ESP MON CAN FRA GBR AUT DEU HUN BEL ITA LUX JPN 38 3. Jacques Villeneuve 5 7 Kesk. 4 6 5 10 4 7 6 3 3 Kesk. Kesk. 8 6 Heinz-Harald Frentzen 3 5 9 5 8 Kesk. Kesk. 15 Kesk. Kesk. 9 5 4 7 5 5 ==Lähteet== *AUTOCOURSE 1998-99, Henry, Alan (ed.), Hazleton Publishing Ltd. (1998) ISBN 1-874557-43-8 Luokka:Formula 1 -kausi 1998 Luokka:Williamsin Formula 1 -autot
Peugeot 306

Peugeot 306 on Peugeot’n vuosina 1993–2002 valmistama alemman keskiluokan automalli, joka korvasi Peugeot 309:n. Sen seuraajaksi tuli Peugeot 307. Vuoden 1998 Euro NCAP -kolaritestistä 306 sai tulokseksi kolme tähteä viidestä. Keväällä 1993 esitelty Peugeot 306 perustuu samalle pohjalevylle kuin kahta vuotta aiemmin markkinoille tullut Citroën ZX. Samaan perusrakenteeseen perustuvat myös pienet pakettiautomallit Citroën Berlingo ja Peugeot Partner sekä ZX:n korvaaja Citroën Xsara. Ensimmäiset korimallit olivat kolme- ja viisioviset hatchbackit. Vuonna 1994 esiteltiin lisäksi neliovinen sedan ja kaksiovinen kangaskattoinen cabriolet. Vuonna 1997 malli sai uudet ajovalot, etusäleikön ja puskurit. Uutena korimallina 306-mallistoon esiteltiin farmarimalli Break. Toinen pienempi kasvojenkohotus tuli vuonna 1999, jolloin sumuvalot muuttuivat pyöreiksi ja kylki- sekä puskurilistat korinvärisiksi. == Lähteet == == Aiheesta muualla == 306 Luokka:C-segmentin autot Luokka:1990-luvun autot Luokka:2000-vuosikymmenen autot